Ole Vagn Christensen (S), 2006-12-12:
Vi kan jo kun forholde os til de svar, som vi får, og i de svar, vi har fået om gebyret, står der, at det her er en ny brugerafgift, man indfører, og at den betaling skal tilgå en fond bestyret af finansministeren, som så kan bruges til skatte- og afgiftslettelser.
Så angående det med plattenslagere: Nu er det ikke mig, der har opfundet det begreb, at der vil være nogle miljøskadelige ting og sager, fordi enhver kan komme ind i det her, vil jeg sige til ministeren.
Det er faktisk branchen, der har fremført det.
Men nu kan jeg se, at den røde lampe lyser, og derfor er jeg nødt til så ligesom at sige det der om servicedirektivet, for det er jo det, der er det væsentlige.
Det føler jeg ikke at vi har fået en fornuftig forklaring på her, og derfor vil jeg godt have forslaget tilbage i udvalget.
Men jeg sagde jo netop, at det var på baggrund af lov om gensidig anerkendelse af erhvervsmæssige kvalifikationer, der er fremsat af undervisningsministeren, at vi går ind og screener vores egen lovgivning for at øge konkurrencen på området, og der er netop på det her område behov for at få noget mere konkurrence.
Hermed sluttede forhandlingen.
Afstemning
Ændringsforslag nr. 1 og 2 vedtoges uden afstemning.
Lovforslaget overgik derefter til tredje behandling.
Det her lovforslag, vi skal tage stilling til, har vi lavet et betænkningsbidrag til.
Grunden til, at vi har lavet et betænkningsbidrag, hvor vi har taget en række forbehold, er, at det her forslag lægger op til, at man ikke tilgodeser de henvendelser, der har været, og at man faktisk går erhvervene imod.
Med de argumenter, som erhvervene har fremført, ligner det til forveksling den situation, vi har oplevet, når det drejer sig om fødevarekontrollen, hvor vi jo efterfølgende har set en lang, lang række konsekvenser.
Det, der er blevet fremført af argumenter, er, at det, man her laver omkring en sikkerhedsstillelse inden for kloakarbejdet, kan medføre, at der kommer en række plattenslagere inden for branchen.
Et andet af de områder, hvor man heller ikke har valgt at følge branchen, til trods for at der har været en lovovervågningssituation, hvor der har været et lovovervågningsudvalg, og hvor man faktisk havde begrundet, at man ønskede at følge branchen, har været inden for gas, vand og sanitet.
Der har man altså ønsket at fravige resultatet af det udvalgsarbejde, som har været igangsat.
Et tredje område er spørgsmålet omkring det her med genindførelsen af gebyrer.
Der kan vi nu konstatere, at når det her gebyr iværksættes, er det noget, der skal indgå i en pulje, som finansministeren har som sit ansvarsområde.
Vi har skrevet i betænkningen, at vi mener, at det er et brud på det skattestop, som vi sådan set har tilsluttet os i Socialdemokratiet, og at det betyder, at man genindfører brugerbetaling for at skaffe sig skattelettelser.
Det fremgår af de svar, som vi har modtaget i behandlingen af det her lovforslag.
Vi har nu i et svar på et spørgsmål om hele den her situation omkring servicedirektivets bestemmelser konstateret, at det ligesom først får gyldighed i løbet af 3 år, men vi iværksætter gyldigheden nu, og derfor er jeg nødt til at stille det spørgsmål til økonomi- og erhvervsministeren: Har man overvejet, hvilke konsekvenser det her vil få, når der ikke er en sammenhæng i tingene?
Som det umiddelbart ser ud, vil det her medføre, at Danmark stiller sig i en mindre gunstig position, ved at vi lukker op for alle andre, men ikke selv får retten til at kunne komme ind på de nye markeder.
Det er jo et af de argumenter, der er blevet fremført for, hvorfor det var så nødvendigt, at man sådan set skulle have det her lovforslag igennem.
Derfor vil jeg gerne stille økonomi- og erhvervsministeren det spørgsmål helt kontant: Har der været nogen overvejelser, eller skal vi tage det her i udvalget?
Det kan vi også gøre for at få redegjort lidt nærmere for det, hvis ikke økonomi- og erhvervsministeren er klædt på til det.
For ifølge det svar om servicedirektivet, vi har fået fra økonomi- og erhvervsministeren, så er man ikke vidende om retstilstanden på dette område i de øvrige EU-lande – man ligger ikke for nærværende inde med viden om det.
Men jeg glæder mig til at modtage økonomi- og erhvervsministerens svar herpå.
Jeg har jo noteret mig, at der i betænkningen står, at Socialdemokraterne har tilsluttet sig skattestoppet i den hidtidige udformning, og at der med den foreslåede handling gennemføres et brud på skattestoppet, fordi det sker med opbygning af en pulje.
Jeg er da glad for, at Socialdemokraterne vogter nidkært over skattestoppet, men jeg mener blot og vil sige, at gebyret netop er blevet fastsat – når man tænker på, hvad det skal koste en virksomhed at blive autoriseret – så det til enhver tid modsvarer de omkostninger, der er forbundet med administrationen af ordningerne.
Jeg kan sige, at ved lovens ikrafttræden forventes gebyret at blive på 650 kr. pr. autorisation eller godkendelse, og det gælder for virksomhedsautorisation, personlig autorisation og godkendelse som teknisk ansvarlig.
Vi vil ikke opkræve mere end det, det koster.
Der, hvor vi selvfølgelig så afskaffer det, er det rigtigt, at vi afskaffer det, fordi vi ikke mener, det længere er nødvendigt.
Jeg vil gerne afvise det med, at der så skulle være frit løb for plattenslagere i fremtiden.
Det vil jeg gerne afvise.
Man kræver stadig væk en autorisation, og det er vigtigt, fordi det fortsat er sikkerhedsmæssigt nødvendigt, og det er vigtigt at tage hensyn til forbrugernes sikkerhed på det her område.
Jeg vil godt afvise de bemærkninger, der kommer, om, at vi skulle stille danske virksomheder ringere.
Det har ikke ret meget med de bemærkninger, der ligger omkring servicedirektivet i teksten, at gøre.
Det er jo sådan, at undervisningsministeren har fremsat et lovforslag om gensidig anerkendelse af erhvervsmæssige kvalifikationer, og så er det normalt at gennemgå en lovgivning også hos økonomi- og erhvervsministeren for at se, om der er nogle steder, hvor vi kan rette lidt op på det.
Udenlandske virksomheder stilles ikke bedre end danske virksomheder.
Den nuværende bestemmelse på vvs-området om, at virksomhedernes faste forretningssted skal være i Danmark, forhindrer jo faktisk i dag virksomheder, som f.eks. er beliggende i Tyskland, i at opnå en autorisation i Danmark.
Og med lovforslaget vil en virksomhed, som er beliggende i udlandet, kunne opnå en autorisation i Danmark, hvis den opfylder de danske krav.
Så det helt afgørende vil altså være, at virksomheden fagligt opfylder kravet.
Såvel direktivet om den gensidige anerkendelse af erhvervsmæssige kvalifikationer som det kommende servicedirektiv skal være med til at etablere et reelt indre marked for tjenesteydelser, og jeg får ofte at vide også her i salen, at der er behov for at øge konkurrencen.
Jeg kan afslutningsvis sige, at mit ministerium har gennemgået den eksisterende lov for at vurdere, om den er begrænsende for konkurrencen, og om nogle af bestemmelserne er forældede, og det er altså resultatet af det, vil jeg sige til hr. Ole Vagn Christensen, at det vurderes, at der er et særligt ønske om mere konkurrence, og det har gjort, at vi fremsætter det her lovforslag.